Penangas

Penangas (malaj. Penang, Pulau Pinang) − valstija Vakarų Malaizijoje, šalia Malakos sąsiaurio. Valstiją sudaro Penango sala, kur yra sostinė Džordžtaunas, ir Seberang Perajus Malakos pusiasalyje. Tai antra mažiausia pagal plotą Malaizijos valstija. Jis ribojasi su Kedahu šiaurėje ir rytuose, Peraku pietuose. Penangas yra viena labiausiai urbanizuotų Malaizijos valstijų. Sostinė Džordžtaunas yra antras pagal dydį šalies miestas. Gyventojai 2020 m. 41,3 % gyventojų buvo kinai, 40,7 % – malajai, 8,9 % – indai, 0,5 % – kiti bumipiterai, 0,6 % – kiti, 8,1 % – ne Malaizijos piliečiai. 2020 m. religinė sudėtis: 45,5 % – musulmonai, 37,6 % – budistai, 8,4 % – hinduistai, 4,3 % – krikščionys, 2,4 % – kitų religijų išpažinėjai. Didžiausi miestai Bukit Mertadžamas – 236,7 tūkst. gyventojų (2010 m.) Džordžtaunas – 198,3 (faktiškai 794,3, nes urbanizavęs visą Penango salą) Sungai Ara – 153,1 Gelugoras – 145,6 Batervortas – 123,9 Ajer Itamas – 104,8 Val d’Oras – 88,6 Perajus – 55,9 Istorija Penango žemyninėje dalyje rastos 5-6 tūkst. metų senumo žmogaus palaikai su kriauklelėmis, keramika ir medžioklės įrankiais. Tai rodo, kad neolito laikais po Penangą klajojo melaneziečiai. Čerok Tok Kuno megalitas, rastas 1845 m., turi įrašus pali kalba. Tai rodo, kad hinduistinė-budistinė Bujango slėnio civilizacija, paplitusi iš Kedaho, VI a. valdė Penangą. Po to Penangas priklausė Kedaho sultonatui iki XVIII a. Šaltiniai